als_Latn dik_Latn sag_Latn
Eva Murati, moderatorja “cool” dhe “funny” që duhet të ndiqni në rrjetet sociale
Shumë nga ne e mbajnë mend nga sfilatat e modës në kryeqytet, ndërkohë të tjerë e njohin Eva Muratin nga reklamat e ndryshme televizive.
Edhe pse në moshë fare të re, Eva është kthyer në një nga fytyrat më të njohura dhe më të dashura të ekranit që prej emisioneve si “Antilopë”, “Duartrokitje” krah Adi Krastës dhe “Dita e shtatë”. Jo vetëm moderimi, por edhe aktrimi duket se është fusha ku 22- vjeçarja shpalos talentin. Së fundmi, ajo ishte pjesë e kastit të “Ti mund të më quash Xhon”, ku shkëlqeu me rolin e saj.
Tashmë Eva është pjesë e emisionit sportiv “Champions League” në “Vizion +”, ku përkrah Andi Nurajt përcjell ndeshjet e titanëve të futbollit europian.
Përveç ekranit, moderatorja është mjaft aktive në rrjetet sociale si Facebook, Instagram apo SnapChat. Ndryshe nga koleget apo nga personazhe të tjerë të njohur që i përdorin këto rrjete sociale për marketing apo për të treguar “luksin-alla-diva”, Eva i përdor për një qëllim tërësisht ndryshe: thjesht për qejf!
Ajo poston gati çdo ditë foto “funny”, video gazmore apo edhe foto të sajat, të cilat përdoren për “meme” duke e kthyer profilin e saj në një vend ku futesh dhe zor se do të dalësh pa qeshur.
Besojmë se personazhe si Murati i duhen showbizz-it tonë, personazhe të lirshëm, të aftë, “cool”, gazmorë dhe mjaft të hapur, jo vetëm për mediat, por edhe për ndjekësit në rrjetet sociale.
Një gjë është e sigurt: për Evën do të flasim shumë edhe nëse nuk do të na duhet të përmendim edhe Adamin. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn